
讘讘讗 拽诪讗 注讜 注"讘 - 驻讬专讜砖 砖讟讬讬谞讝诇抓

讜专讬砖 诇拽讬砖 讗诪专 讛住讘专 讗讞专 讘砖讬讟转 专' 砖诪注讜谉: 诪讚讜讘专 讻讗谉 讘讙谞讘 讛砖讜讞讟 拽专讘谞讜转 讘注诇讬 诪讜诪讬谉 讜砖讞讟诐 讘讞讜抓, 砖讻讬讜谉 砖讛诐 讘注诇讬 诪讜诪讬诐 讗讬谞诐 注讜讚 拽讚砖讬诐, 讜砖讞讬讟转诐 讘讞讜抓 诪转讬专转诐 讘讗讻讬诇讛.


转讛讬 [转讛讛] 讘讛 讘砖诪讜注讛 讝讜 讻讜诇讛 专' 讗诇注讝专: 诇讚注转 专' 讬讜讞谞谉 讬砖 诇讛拽砖讜转: 讜讻讬 砖讞讬讟讛 诪转专转 讗转 讛拽专讘谉? 讜讛诇讗 讛讝专讬拽讛 砖诇 讛讚诐 注诇 讛诪讝讘讞 讛讬讗 讛诪转专转! 讜讗诐 谞砖驻讱 讛讚诐 讜诇讗 谞讝专拽 谞诪爪讗 砖诇讗 讛讜转专 讛拽专讘谉 注诇 讬讚讬 砖讞讬讟转讜, 讜谞诪爪讗 砖讛讬转讛 讝讜 砖讞讬讟讛 砖讗讬谞讛 专讗讜讬讛.


 讜讻谉 诇讚注转 专讬砖 诇拽讬砖 讬砖 诇转讛讜转: 讜讻讬 砖讞讬讟讛 诪转专转 拽专讘谞讜转 讘注诇讬 讛诪讜诪讬诐 诇讛讬讗讻诇 讘讞讜抓? 讜讛诇讗 驻讚讬讬讛 诪转专转, 讜讻讗谉 诇讗 谞注砖转讛 驻讚讬讬讛!


 讜诪注讬专讬诐:  讗讬砖转诪讬讟转讬讛 [谞砖诪讟 诪诪谞讜, 砖讻讞] 专' 讗诇注讝专 讛讗 [讻诇诇 讝讛] 砖拽讘注 专' 砖诪注讜谉: 讻诇 讚诐 拽专讘谞讜转 讛注讜诪讚 诇讝专讜拽 讜专讗讜讬 诇讝专讬拽讛 鈥� 讻讝专讜拽 讻讘专 讚诪讬 [讛讜讗 谞讞砖讘], 讜讗祝 砖诇讗 谞讝专拽 讘驻讜注诇 鈥� 讗讬谉 讝讛 诪砖谞讛 讗转 讚讬谞讜 砖诇 讛拽专讘谉, 讜讛专讬讛讜 诪讜转专, 讜讻谉 讻诇 拽专讘谉 讘注诇 诪讜诐 讛注讜诪讚 诇驻讚讜转 鈥� 讻驻讚讜讬 讻讘专 讚诪讬 [讛讜讗 谞讞砖讘].


讜诪拽讜专 诇讚讘专讬诐 讗诇讛: 讻诇 讛注讜诪讚 诇讝专讜拽 讻讝专讜拽 讚诪讬 [讛讜讗 谞讞砖讘], 鈥� 讚转谞讬讗 [砖讻谉 砖谞讬谞讜 讘讘专讬讬转讗]: 专' 砖诪注讜谉 讗讜诪专 砖讚讘专 诪讗讻诇 讛讗住讜专 讘讛谞讗讛 讗讬谉 讚讬谞讜 讻讗讜讻诇, 讜讗讬谞讜 诪讟诪讗 讟讜诪讗转 讗讜讻诇讬诐, 讜讘讻诇 讝讗转, 讬砖 拽专讘谉 谞讜转专 (砖诇讗 谞讗讻诇 讘转讜讱 讛讝诪谉 讛诪讜转专 诇讗讻讬诇转讜 讜谞讗住专 讘讛谞讗讛), 砖讛讜讗 诪讟诪讗 讟讜诪讗转 讗讜讻诇讬谉, 讜讬砖 谞讜转专 砖讗讬谞讜 诪讟诪讗 讟讜诪讗转 讗讜讻诇讬谉,


讻讬爪讚? 鈥� 讗诐 诇谉 讘砖专 讛拽专讘谉 讬讜转专 诪讛讝诪谉 讛专讗讜讬 诇讜 诇驻谞讬 讝专讬拽讛 砖诇 讚诐 讛拽专讘谉 鈥� 讗讬谞讜 诪讟诪讗 讟讜诪讗转 讗讜讻诇讬谉, 砖讻讬讜谉 砖诇讗 谞讝专拽 讚诪讜 诇讗 讛讜讻砖专 讻诇诇 讛讘砖专 讘讗讻讬诇讛 注讚 砖谞讗住专. 讜讗讜诇诐 讗诐 诇谉 讛讘砖专 诇讗讞专 讝专讬拽转 讛讚诐, 砖讛讜拽专讘 讛拽专讘谉 讻讚讬谞讜 鈥� 诪讟诪讗 讟讜诪讗转 讗讜讻诇讬谉.


讜拽讬讬诪讗 诇谉 [讜诪讜讞讝拽 讘讬讚讬谞讜] 砖讻讱 讬砖 诇驻专砖 讗转 讚讘专讬 专' 砖诪注讜谉: 诪讗讬 [诪讛] 驻讬专讜砖 "诇驻谞讬 讝专讬拽讛" 鈥� 讛讻讜讜谞讛: 拽讜讚诐 砖谞专讗讛 (砖讛讬讛 专讗讜讬) 诇讝专讬拽讛. "诇讗讞专 讝专讬拽讛" 讻讜讜谞转讜: 诇讗讞专 砖谞专讗讛 诇讝专讬拽讛.


拽讜讚诐 砖谞专讗讛 诇讝专讬拽讛 诇谉 诪讗讬 讛讬讗 [诪讛 讛讜讗] 讻讬爪讚 讬讻讜诇 诇讛讬讜转 讚讘专 讝讛 鈥� 讻讙讜谉 砖诇讗 讛讜讬讗 [讛讬转讛] 砖讛讜转 讘讬讜诐 诇诪讝专拽讬讛 [诇讝专讜拽 讗讜转讜], 讚砖讞讟讬讛 [砖砖讞讟讜] 住诪讜讱 诇砖拽讬注转 讛讞诪讛, 讜诪砖讜诐 讻讱 讗讬谞讜 诪讟诪讗 讟讜诪讗转 讗讜讻诇讬谉 砖讛专讬 诇讗 讛讬讛 谞讞砖讘 讻讗讜讻诇 诪注讬拽专讜.


 讗诐 诇讗讞专 砖谞专讗讛 诇讝专讬拽讛 诇谉, 讚讛讜讬讗 [砖讛讬转讛] 砖讛讜转 讘讬讜诐 诇诪讝专拽讬讛 [诇讝专讜拽 讗讜转讜] 鈥� 诪讟诪讗 讟讜诪讗转 讗讜讻诇讬谉. 讗诇诪讗 [诪讻讗谉] 谞住讬拽 砖诇讚注转 专' 砖诪注讜谉: 讻诇 讛注讜诪讚 诇讝专讜拽 讻讝专讜拽 讻讘专 讚诪讬 [讛讜讗 谞讞砖讘].


讜诪谞讬谉 砖专' 砖诪注讜谉 住讘讜专 讙诐 讻谉 砖讻诇 讛注讜诪讚 诇驻讚讜转 讻驻讚讜讬 讻讘专 讚诪讬 [讛讜讗 谞讞砖讘] 鈥� 讚转谞讬讗 [砖讻谉 砖谞讬谞讜 讘讘专讬讬转讗], 专' 砖诪注讜谉 讗讜诪专:

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

